open-index/open-wikipedia-markdown huggingface dataset:
Φοροκάρτα

Η **Κάρτα Αποδείξεων**, γνωστή και ως "*φοροκάρτα*" υπήρξε μια ηλεκτρονική κάρτα συναλλαγών.

Προτάθηκε από την κυβέρνηση της Ελλάδας τον Αύγουστο του 2011. Η κάρτα μπορούσε να χρησιμοποιηθεί προαιρετικά για να διευκολύνει τη συλλογή των αποδείξεων για αγορές, επιτρέποντας στο Υπουργείο Οικονομικών να περιορίσει την ανεξέλεγκτη φοροδιαφυγή συγκρίνοντας τα έξοδα των ατόμων με το εισόδημα τους και ελέγχοντας τα πραγματικά έσοδα των επιχειρήσεων, όπως αναφέρονται στους λογαριασμούς τους. 

Η κάρτα προσομοίαζε πιστωτική κάρτα. Η κάρτα δεν εμφάνιζε το όνομα του κατόχου, αλλά ένα μοναδικό δεκαψήφιο κωδικό. Η κάρτα παρουσιάστηκε επίσημα στις 3 Οκτωβρίου 2011.

Η εισαγωγή της κάρτας συνέβη σε συνδυασμό με άλλες αλλαγές στο φορολογικό σύστημα. Επειδή η κάρτα χρησιμοποιούταν για να παρακολουθεί τις πληρωμές που πραγματοποιούσε ο κάτοχος και δεν περιείχε προσωπικές πληροφορίες, η κλοπή της φοροκάρτας δεν ήταν θέμα μεγάλης ανησυχίας. Το Ινστιτούτο Καταναλωτή εξέφρασε την αντίθεσή του στο μέτρο εγείροντας ζητήματα ιδιωτικότητας και "φακελώματος", όπως και για τις ταυτότητες νέου τύπου. Η Κάρτα Αποδείξεων, ωστόσο, γνώρισε περισσότερη απαξίωση ως μέτρο-και δη προαιρετικό, παρά αντίδραση.

Το εγχείρημα ατόνησε εξ αιτίας διαφόρων παραγόντων, πρωτίστως λόγω της ευρείας χρήσεως μετρητών σε επίπεδα που άγγιζαν το 90% των συναλλαγών και της έλλειψης αντισταθμιστικών οφελών που θα προωθούσαν τη χρήση της (σε σχέση με τη συλλογή αποδείξεων). Το σύστημα καταγραφής τερματίστηκε την 31η Δεκεμβρίου του 2017, αφενός καθώς η τελευταία ΠΟΛ που ανέφερε τη χρήση της αφορούσε τη δήλωση φορολογίας εισοδήματος για το έτος 2017, αφετέρου επειδή η ίδια η ΑΑΔΕ δεν παρέχει στοιχεία για τη χρήση της πέραν της ημερομηνίας αυτής. 

## Δείτε επίσης

* Φοροδιαφυγή και διαφθορά στην Ελλάδα

## Παραπομπές


Κατηγορία:Φορολογία στην Ελλάδα
Τράπεζα Κρήτης (1980–1999)

Η **Τράπεζα Κρήτης** ήταν ελληνική εμπορική τράπεζα που λειτούργησε από το 1980 έως το 1999.

## Ιστορία
Ο Γιώργος Κοσκωτάς εξαγόρασε τη νεοϊδρυθείσα Τράπεζα Κρήτης το 1984. Στην ακμή της, η τράπεζα λειτουργούσε 86 υποκαταστήματα και είχε παρουσία σε όλες τις μεγάλες πόλεις της Ελλάδας. Ακόμη κατείχε αντιπροσωπευτικό γραφείο στο Λονδίνο. Στα τέλη της δεκαετίας του 1980, ο Κοσκωτάς και η τράπεζα του συμμετείχαν σε ένα μεγάλο σκάνδαλο διαφθοράς.

Συγκεκριμένα, τον Νοέμβριο του 1988, ανακαλύφθηκε ότι η Τράπεζα Κρήτης είχε έλλειμμα 132.000.000 δολαρίων. Μερικούς μήνες μετά, οι ισχυριζόμενες συνδέσεις μεταξύ του Κοσκωτά και της κυβέρνησης ΠΑΣΟΚ, ακόμη και με τον πρωθυπουργό Ανδρέα Παπανδρέου, έφεραν την παραίτηση πολλών υπουργών ενώ υπήρχαν και φωνές που ζητούσαν ψήφο δυσπιστίας προς την κυβέρνηση. Ο Παπανδρέου αθωώθηκε το 1992.

Η Τράπεζα Κρήτης πουλήθηκε στην Eurobank Ergasias σε ιδιωτικοποίηση το 1999.

## Παραπομπές


Κατηγορία:Πρώην τράπεζες της Ελλάδας
Κατηγορία:Διαφθορά στην Ελλάδα
Κατηγορία:Eurobank
Βασίλης Ρίσβας

Ο **Βασίλης Ρίσβας** είναι Έλληνας σεναριογράφος, θεατρικός συγγραφέας και ηθοποιός.

## Βιογραφικό
Γεννήθηκε το 1963 στη Νίκαια του Πειραιά. Είναι απόφοιτος της Ανώτερης Δραματικής Σχολής Αθηνών του Γ. Θεοδοσιάδη (στην οποία διδάσκει υποκριτική από το 2016) και της σχολής Γραφικών Τεχνών ΑΚΤΟ.

Σπούδασε τραγούδι. Παρακολούθησε σεμινάρια Κίνησης και Αρχαίου Δράματος. Από το 1985 μέχρι το 1992 εργάστηκε στις εφημερίδες "Ελευθεροτυπία" & "Έθνος". Από το 1992 μέχρι σήμερα συμμετείχε και συνεχίζει να συμμετάσχει σε παραστάσεις του Εθνικού και του ελεύθερου θεάτρου.

Από το 1996 γράφει σενάρια για τηλεοπτικές παραγωγές και θεατρικά έργα.

## Τηλεόραση
Έχει αρκετές συμμετοχές σε τηλεοπτικές σειρές (όπως στην "10η Εντολή" και στον "3ο Νόμο"), αλλά στο τηλεοπτικό κοινό έγινε περισσότερο γνωστός από τον ρόλο του Λάζαρου στη σειρά Μαύρα Μεσάνυχτα που συνέγραψε μαζί με τη σύζυγό του επίσης σεναριογράφο Δήμητρα Σακαλή και από τον ρόλο του ιατροδικαστή - Θησέα στην ταινία αλλά και στους δύο κύκλους της σειράς "Έτερος εγώ". Συμμετείχε στην σειρά "Κάνε ότι κοιμάσαι" στον ρόλο του Ματθαίου και στη σειρά "Διάφανη αγάπη" στον ρόλο του Ιωάννη Μπράμου.

Συγγραφικά (πάντα μαζί με την σύζυγο του Δήμητρα Σακαλή) έχει κάνει πολλές δουλειές για την κρατική και ιδιωτική τηλεόραση όπως το γνωστό σε όλους μας Πενήντα Πενήντα, τα Μαύρα Μεσάνυχτα, το θρίλερ 10η εντολή, το Ταμάμ, το Ου φονεύσεις, Το σπίτι της Έμμας το ΡΙΦΙΦΙ για την πλατφόρμα της Cosmote tv κ.α., ενώ έχει γράψει και θεατρικά έργα.

Σκηνοθέτησε την παράσταση "Χώμα στα χέρια κάρπισε" βασισμένη στις Παραλογές και στην σύγχρονη ελληνική ποίηση.
Σκηνοθέτησε το νεοελληνικό έργο " Καιρός να την πουλεύουμε" του Ν. Χαρνεζα

**Σειρές** 

* Επτά θανάσιμες πεθερές (2004-2010)
* 50 - 50 (3 κύκλοι / 2005-2011)
* Μαύρα Μεσάνυχτα (2 κύκλοι / 2008-2009)
* Ταμάμ (3 κύκλοι / 2014-2017)
* Daddy cool (2016-2017)
* Το σπίτι της Έμμας (2013-2014)
* Το μικρό σπίτι στο Παγκράτι (1998-1999)
* Και πάλι φίλοι (1999 - 2000)
* Safe Sex (2005-2007)
* 10η εντολή (4 κύκλοι / 2004-2015)
* 3ος Νόμος (2010)
* Ου Φονεύσεις (3 κύκλοι / 2018-2019)
* Έρωτας, με διαφορά (2 κύκλοι / 2021)
* Ποιος Παπαδόπουλος (2022-2023)
* Διάφανη Αγάπη (2024) 
* Ριφιφι (2025)

**Θεατρικά έργα**
* Το μεγάλο Μπλουμ του Μπρίλη ή 4 αχτίδες συν μία
* Το αστέρι της Λιλιπούπολης (2014)
* Ο τοίχος στη μέση (2007)
* Μια στάση πριν (2016)
* Άστρα να πάνε (2018)
*Το Φινιστρίνι (2019)
*Λείπεις.. (2021)
* Τρεις...και μη χειρότερα (Διασκευή) 
* Τα μούτρα (Διασκευή)

Κατηγορία:Έλληνες σεναριογράφοι
Σουλεϊμανιγιέ Τζαμί (Ρόδος)

Το **Τζαμί του Σουλεϊμάν** () ήταν ένα τζαμί που χτίστηκε αρχικά μετά την οθωμανική κατάκτηση της Ρόδου το 1522 και ανακατασκευάστηκε το 1808. Πήρε το όνομα του από τον Σουλτάνο Σουλεϊμάν Α΄ για να τιμήσει την κατάκτηση της Ρόδου. 

Αυτό το τζαμί ήταν το πρώτο τέμενος στην πόλη της Ρόδου, που χτίστηκε αμέσως μετά την πολιορκία της Ρόδου το 1522. Το 1808, το σημερινό κτίριο του τζαμιού χτίστηκε μέσω της ανακατασκευής αυτού του πρώτου τζαμιού. Ο σοβάς του είναι τριανταφυλλί-ροδαλό. Το μεγαλύτερο μέρος του τζαμιού ανακατασκευάστηκε χρησιμοποιώντας υλικά των κτιρίων που υπήρχαν στην ίδια θέση κατά την προηγούμενη περίοδο. Οι πυλώνες της εξωτερικής στοάς ανήκαν στη χριστιανική εκκλησία. 

Η Europa Nostra έδωσε στο τζαμί μία τιμητική διάκριση το 2006.  

## Γκαλερί

Αρχείο:Rhodos, the Mosque of Suleiman, Rhodes city 01.jpg|Άποψη του τζαμιού και της πόλης της Ρόδου.
Αρχείο:Suleiman Mosque (Rhodes) 04.jpg|Οι τρούλοι του τζαμιού.
Αρχείο:SuleimanMosque RhodesInterior.jpg|Εσωτερική άποψη του τζαμιού.


## Παραπομπές


Κατηγορία:Οθωμανικά τζαμιά στην Ελλάδα
Κατηγορία:Κτίρια και κατασκευές στη Ρόδο
Κατηγορία:Σφάλματα CS1: εξωτερικοί σύνδεσμοι
Κατηγορία:Ρόδος (πόλη)
Σόβιτσι (Μόσταρ)

Το **Σόβιτσι** (κυριλλικά: ) είναι χωριό της Βοσνίας και Ερζεγοβίνης. Ευρίσκεται εντός του εδάφους της Πόλεως του Μόσταρ, εντός του Καντονιού της Ερζεγοβίνης-Νέρετβα και εντός της Ομοσπονδίας της Βοσνίας και Ερζεγοβίνης. Σύμφωνα με τα αποτελέσματα της απογραφής του 2013, αριθμούσε πληθυσμό μικρότερο ή ίσο των  κατοίκων.

## Γεωγραφία

## Ιστορία

## Δημογραφία
### Ιστορική εξέλιξη του πληθυσμού





### Κατανομή του πληθυσμού ανά εθνότητα (1991)
Το 1991, το χωριό αριθμούσε 17 κατοίκους, οι οποίοι ήσαν όλοι τους Κροάτες.

## Δείτε επίσης
* Πόλεις της Βοσνίας και Ερζεγοβίνης
* Δήμοι της Βοσνίας και Ερζεγοβίνης

## Παραπομπές


## Εξωτερικοί Σύνδεσμοι
* 

Κατηγορία:Οικισμοί του Μόσταρ
Κατηγορία:Οικισμοί του Μόσταρ με κροατική πληθυσμιακή πλειοψηφία
Εύβουλος (Αθηναίος)

Ο **Εύβουλος** (περ. 405 π.Χ. - περ. 335 π.Χ.) ήταν Αθηναίος πολιτικός, ένας από τους σημαντικότερους της Αθήνας. Ασχολήθηκε ιδιαίτερα με τα οικονομικά της πόλης.

## Βιογραφία
Η καταγωγή του ήταν από την Ανάφλυστο. Ο επίσης πολιτικός άνδρας και ρήτωρας Διόφαντος από την Σφαιττό τον διόρισε οικονομικό επιστάτη των Αθηνών. Στην διάρκεια της θητείας του η οικονομία της Αθήνας ανέκαμψε και άνθησε όσο ποτέ. Ένα από τα επιτεύγματά του ήταν ο νόμος που απάλλαξε το δημόσιο από την χρηματοδότηση μικρών στρατιωτικών επιχειρήσεων.

Όντας οπαδός του «Κόμματος της Ειρήνης» ο Εύβουλος περί τα 352 π.Χ. ήρθε σε ρήξη με τον Δημοσθένη, ο οποίος σχετικά με το θέμα του ανερχόμενου βασιλείου των Μακεδόνων ρητόρευε υπέρ της πολεμικής σύγκρουσης με τον Φίλιππο Β '. Ήταν υποστηριχτής της κοινής ειρήνης, όπως έκαναν και ο Μεϊδίας, ο Αισχίνης και ο Φωκίων, και η οποία επιτεύχθηκε τελικά το 346 π.Χ. με τη σημαντική συμμετοχή του Φιλοκράτη (βλ. Ειρήνη του Φιλοκράτη).

Όταν ο Φίλιππος κινήθηκε προς την Κεντρική Ελλάδα, ο Ευβούλος ξανά τάθηκε με το μέρος των φιλειρηνικών, αλλά τελικά επικράτησε η φιλοπολεμική παράταξη του Δημοσθένη. Μετά την καταστροφική ήττα της Αθήνας εναντίων των Μακεδόνων στη μάχη της Χαιρώνειας το 338 π.Χ. χάνονται τα ήχνη του Εύβουλου και οη πηγές δεν τον αναφέρουν ξανά.

Κατηγορία:Αρχαίοι Έλληνες
Γκραν Πρι Αυστρίας 2019 (Φόρμουλα 1)

Το **Γκραν Πρι Αυστρίας 2019** είναι ο 9ος αγώνας στο Παγκόσμιο πρωτάθλημα Φόρμουλα 1 (2019) και διεξάγεται στην πίστα Red Bull Ring στο Σπίλμπεργκ της Αυστρίας το τριήμερο 28-30 Ιουνίου 2019.

## Πρόγραμμα τριημέρου

## Ελαστικά

Η Pirelli από το 2019 εφαρμόζει αλλαγές όσον αφορά τα ελαστικά. Συγκεκριμένα αποφασίστηκε να απλοποιηθεί η ποικιλία των ελαστικών και πλέον σε όλους τους αγώνες η άσπρη γόμα θα είναι η σκληρή, η κίτρινη θα είναι η μεσαία και η κόκκινη θα είναι η μαλακή. Παρότι τα χρώματα θα είναι πάντα 3 συγκεκριμένα (στεγνά), τα ελαστικά που έχει η Pirelli διαθέσιμα είναι 5 και σε κάθε αγώνα θα επιλέγονται 3 από αυτά ανάλογα με τις ανάγκες της κάθε πίστας. Οι ονομασίες των ελαστικών είναι: C1, C2, C3, C4, C5, με την C1 να είναι η πιο σκληρή και την C5 η πιο μαλακή. 

## Συμμετέχοντες και επιλεγμένα ελαστικά

Εδώ βλέπετε ποιοι οδηγοί θα συμμετάσχουν στον αγώνα και ποια ελαστικά έχουν διαλέξει για το τριήμερο.

## Ελεύθερα δοκιμαστικά

### Free Practice 1 (FP1)
Στα πρώτα δοκιμαστικά της Παρασκευής, στις 28 Ιουνίου 2019, ο καιρός ήταν καθαρός. Όλοι οι οδηγοί χρησιμοποίησαν τη μαλακή γόμα (Soft), την μεσαία γόμα (Medium) ή την σκληρή γόμα (Hard) της Pirelli.

### Free Practice 2 (FP2)

Στα δεύτερα δοκιμαστικά της Παρασκευής, στις 28 Ιουνίου 2019, ο καιρός ήταν καθαρός. Όλοι οι οδηγοί χρησιμοποίησαν τη μαλακή γόμα (Soft), την μεσαία γόμα (Medium) ή την σκληρή γόμα (Hard) της Pirelli.

### Free Practice 3 (FP3)

Στα τρίτα δοκιμαστικά του Σαββάτου, στις 29 Ιουνίου 2019, ο καιρός ήταν καθαρός. Όλοι οι οδηγοί χρησιμοποίησαν τη μαλακή γόμα (Soft), την μεσαία γόμα (Medium) ή την σκληρή γόμα (Hard) της Pirelli.

## Κατατακτήριες δοκιμές

Οι κατατακτήριες δοκιμές έλαβαν μέρος το Σάββατο 29 Ιουνίου 2019 λίγες ώρες μετά το FP3. Την Pole Position κέρδισε ο Σαρλ Λεκλέρ με τον Λιούις Χάμιλτον να συμπληρώνει την 1η σειρά της εκκίνησης. Λόγω ποινής του δεύτερου όμως ο Μαξ Φερστάπεν ανεβαίνει στην 2η θέση.

**Έντονοι χαρακτήρες**&nbsp;- Pole position*Πλάγιοι χαρακτήρες*&nbsp;- Ταχύτερος γύρος κάθε Q

## Αγώνας

Ο αγώνας διεξήχθη την Κυριακή 30 Ιουνίου 2019.

### Ποινές

Εδω παρουσιάζονται οι ποινές που δέχθηκαν οι οδηγοί πριν την έναρξη των αγώνων.

### Τελική κατάταξη

&nbsp;– Συμπεριλαμβάνεται και 1 πόντος για τον ταχύτερο γύρο του αγώνα.

**†**&nbsp;- Εγκατέλειψε αλλά κατατάχθηκε καθώς είχε συμπληρώσει το 90% της διαδρομής.

### Βαθμολογίες μετά τον αγώνα

;Βαθμολογία οδηγών

;Βαθμολογία κατασκευαστών

* **Σημείωση**: Και στις δύο βαθμολογίες αναγράφονται μόνο οι πέντε πρώτοι.

## Παραπομπές


Κατηγορία:Παγκόσμιο πρωτάθλημα Φόρμουλα 1 το 2019
Κατηγορία:Αθλητισμός στην Αυστρία
Αταξινόμητη γλώσσα

Μια **αταξινόμητη γλώσσα** είναι μια γλώσσα που δεν έχει τεκμηριωμένη γενετική σύνδεση με κάποια άλλη γλώσσα. Οι γλώσσες δεν μπορούν να ταξινομηθούν για διάφορους λόγους, κυρίως λόγω της έλλειψης αξιόπιστων δεδομένων ωστόσο μερικές φορές μια γλώσσα μπορεί να καταστεί αταξινόμητη από μια τέτοια ένταση γλωσσικής αλληλεπίδρασης, ικανή να οδηγήσει το λεξιλόγιο και τη μορφολογία της γλώσσας σε διαφορετικές κατευθύνσεις καθιστώντας δύσκολο την εύρεση της προγονικής μορφής της γλώσσας. Ορισμένες ελάχιστα γνωστές εξαφανισμένες γλώσσες, όπως οι Γκουτιάν και Κακάν, δεν μπορούν να ταξινομηθούν και είναι απίθανο να ενταχθούν σε κάποια γλωσσική οικογένεια.

Μια υποτιθέμενη αταξινόμητη γλώσσα μπορεί να αποδειχθεί ότι δεν είναι καν γλώσσα ή έστω κάποια διακριτή διάλεκτος, αλλά μόνο κάποιο όνομα οικογένειας, φυλής ή χωριού, ή ένα εναλλακτικό όνομα για ένα λαό ή γλώσσα που ταξινομοποιείται.

Εάν δε βρεθεί γενετική σχέση μιας γλώσσας με άλλη γλώσσα μετά από σημαντική τεκμηρίωση της γλώσσας και σύγκριση με άλλες γλώσσες και οικογένειες, όπως για παράδειγμα με τα βασκικά στην Ευρώπη, μια τέτοια γλώσσα θα θεωρηθεί ως απομονωμένη. Αυτό σημαίνει ότι ταξινομείται ως γλωσσική οικογένεια από μόνη της. Έτσι, μια αταξινόμητη γλώσσα μπορεί να ταξινομηθεί εφόσον υπάρξει περισσότερο διεξοδική έρευνα και βρεθεί καλύτερη τεκμηρίωση. Οι εξαφανισμένες αταξινόμητες γλώσσες για τις οποίες υπάρχουν λίγα διαθέσιμα δεδομένα θα παραμείνουν προφανώς αταξινόμητες επ'αόριστον, εκτός αν βρεθούν χαμένα έγγραφα ή κάποιος πληθυσμός που μιλά ακόμη αυτή τη γλώσσα.

## Παραπομπές


Κατηγορία:Γλωσσολογία
Σουλεϊμανιγιέ Τζαμί (Λονδίνο)

Το **Τζαμί του Σουλεϊμάν** () είναι τζαμί στην οδό Κίνγκσλαντ στο Χάγκερστον του Ανατολικού Λονδίνου στο Ηνωμένο Βασίλειο, το οποίο εξυπηρετεί ολόκληρη τη μουσουλμανική κοινότητα, καθώς και την τουρκόφωνη κοινότητα. Το τζαμί χρηματοδοτήθηκε από το Τουρκικό Ισλαμικό Πολιτιστικό Κέντρο του Ηνωμένου Βασιλείου (UKTICC) και η κατασκευή του ξεκίνησε το 1994 και τελικά άνοιξε για το κοινό τον Οκτώβριο του 1999. Με συνολικό εμβαδόν 8.000 τετραγωνικών μέτρων, η συνολική χωρητικότητα του οθωμανικού τύπου τζαμιού είναι 3.000 άτομα. 

Το τζαμί περιλαμβάνει αίθουσα συνεδρίων και γάμων, αίθουσες διδασκαλίας, εγκαταστάσεις κηδειών, καθώς και καταλύματα για φοιτητές της Σχολής Μάραθον. 

Ο μιναρές έχει ύψος 66 μέτρα και είναι ο ψηλότερος στη Μεγάλη Βρετανία. 

Το Τζαμί του Σουλεϊμάν έχει γίνει ένα τοπικό αξιοθέατο και είναι ένα από τα βασικά ισλαμικά κέντρα του Λονδίνου. 

Ο πρίγκιπας Κάρολος επισκέφθηκε το τζαμί το 2001. 

## Δείτε επίσης

* Τζαμί Αζιζιέ (Λονδίνο) 
* Ισλάμ στο Λονδίνο 
* Ισλάμ στο Ηνωμένο Βασίλειο 
* Τέμενος Σουλεϊμανιγιέ στην Κωνσταντινούπολη 
* Τούρκοι της Μεγάλης Βρετανίας 

## Παραπομπές

## Εξωτερικοί σύνδεσμοι
*  

Κατηγορία:Τζαμιά στο Λονδίνο
Κατηγορία:Οθωμανική αρχιτεκτονική
Κατηγορία:Χάγκερστον
Ιτέα Γρεβενών

Η **Ιτέα** είναι ορεινό χωριό της περιφερειακής ενότητας Γρεβενών σε υψόμετρο 630 μέτρα.

## Γεωγραφικά στοιχεία - αξιοθέατα
Η Ιτέα βρίσκεται προς τα βορειοανατολικά όρια με την περιφερειακή ενότητα Κοζάνης, σε απόσταση 23 χλμ. ανατολικά από τα Γρεβενά. Το χωριό είναι κτισμένο ανατολικά του Αλιάκμονα, στις ανατολικές πλαγιές του όρους Κορακόπετρα και σε περιοχή με πλούσιο φυσικό περιβάλλον. Βόρεια του χωριού περνάει ο χείμαρρος Ποταμιά που καταλήγει στον Αλιάκμονα και πολύ κοντά του βρίσκεται μια μικρή λιμνούλα που προσφέρεται για βόλτα, πικ-νικ και ψάρεμα. Στον Κώδικα της Ζάβορδας αναφέρονται κάτοικοί του ως αφιερωτές  της Ιεράς Μονής Αγίου Νικάνορος ή Ζάβορδας τόσο την περίοδο 1534 έως 1692 (Α΄ Γραφή) όσο και 1692 και μετά (Β΄Γραφή).

## Ονομασία - διοικητικά στοιχεία
Η παλιά ονομασία του χωριού είναι *Βούρμποβο* και έτσι αναφέρεται στο ΦΕΚ 260Α - 31/12/1918 να προσαρτάται στην τότε κοινότητα Κοπρίβης (Κνίδης) που ανήκε στο νομό Κοζάνης. Το 1927 με το ΦΕΚ 18Α - 01/02/1927 μετονομάζεται σε *Ιτιές* και το 1940 διορθώνεται σε Ιτέα. Το 1964 με το ΦΕΚ 185Α - 30/10/1964 αποσπάται στο νομό Γρεβενών. Μαζί με τη Μικροκλεισούρα, την Κνίδη, το Πιστικό και τον Πόρο αποτελούν τη τοπική κοινότητα Κνίδης που ανήκει στη δημοτική ενότητα Βεντζίου του Δήμου Γρεβενών και σύμφωνα με την απογραφή 2011 έχει πληθυσμό 133 κατοίκους.

## Παραπομπές


Κατηγορία:Δήμος Γρεβενών
Ιτέα
Στρογγυλοβούνι Αιτωλοακαρνανίας

Το **Στρογγυλοβούνι** (βλάχικα:Στουρνάρι) είναι ένα αρμανίτικο χωριό και μία κοινότητα του Δήμου Ξηρομέρου. Μέχρι τη μεταρρύθμιση της τοπικής αυτοδιοίκησης το 2011, ήταν μέρος του Καποδιστριακού Δήμου Αστακού, του οποίου ήταν δημοτική περιφέρεια. Η απογραφή του 2011 κατέγραψε 156 κατοίκους στο χωριό και 326 κατοίκους στην κοινότητα.  Η κοινότητα καλύπτει έκταση 18.001 χμ2. Νέα απογραφή 2021 κατέγραψε 145 κατοίκους στο χωριό και 309 στο σύνολο. 

## Ιστορία
Το Στρογγυλόβουνι, μαζί με τους άλλους αρμανικούς οικισμούς της Αιτωλοακαρνανίας, δημιουργήθηκε στα μέσα του 19ου αιώνα από ανθρώπους που εγκατέλειψαν το χωριό Μπιτσικόπουλο στην Ήπειρο, μετά από μία σειρά επιθέσεων από Τούρκους και Αλβανούς ληστές.
## Διοικητικό τμήμα
Η κοινότητα του Στρογγυλοβουνίου αποτελείται από δύο ξεχωριστούς οικισμούς:  

* Μάνινα Βλιζιανών (πληθυσμός 170) 
* Στρογγυλόβουνι (πληθυσμός 156)

Τα προαναφερθέντα στοιχεία για τον πληθυσμό είναι από το 2011.  
## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Ξηρομέρου
Ρωμανία (αποσαφήνιση)

Ο όρος **Ρωμανία** μπορεί να αναφέρεται:

*στη Ρωμανία, την ονομασία με την οποία αποκαλούσαν το κράτος τους, τη Βυζαντινή Αυτοκρατορία, οι Βυζαντινοί Ρωμαίοι
*στη Ρωμανία της Ιταλίας, σήμερα τμήμα της Εμίλια-Ρομάνια
*στην πόλη την ίδρυση της οποίας πρότεινε ο Έλληνας πολιτικός Μιχάλης Χαραλαμπίδης
Ολγκά Ζωρζ-Πικό

Η **Όλγα Ζωρζ Πικό** (γαλλικά: **Olga Georges-Picot**), 6 Ιανουαρίου 1940- 19 Ιουνίου 1997), ήταν Γαλλίδα ηθοποιός.
## Βιογραφία
Η Ζωρζ Πικό γεννήθηκε στη Σαγκάη, κατά την διάρκεια της Ιαπωνικής Κατοχής και ήταν η κόρη του Guillaume Georges-Picot, γάλλου πρεσβευτή στην  Κίνα και της ρωσίδας μητέρας της Anastasia Vyacheslavovna Mironovich. Παρακολούθησε μαθήματα στο Διεθνές Σχολείο της Γενεύης στις αρχές της δεκαετίας του '50 μαζί με την αδελφή της. Παρακολούθησε  επίσης το Γαλλικό λυκείο στη Νέα Υόρκη (Τάξη του 1958).

Σπούδασε υποκριτική στο Actors Studio στο Παρίσι. Κατά την διάρκεια της καριέρα της πήρε μέρος σε πολλές γαλλικές και αγγλικές ταινίες και τηλεοπτικές σειρές. Εμφανίστηκε στο περιοδικό Playboy με θέμα "Sex in Cinema" και επίσης στο μπροστινό εξώφυλλο του περιοδικού Adam.

Η Ζωρζ-Πικό επάσχε από σοβαρή κατάθλιψη, και την Πέμπτη 19 Ιουνίου 1997 στο Παρίσι όπου διέμενε, πήδηξε  από τον 5ο όροφο μιας πολυκατοικίας στον ποταμό Σηκουάνα και σκοτώθηκε.

## Επιλεγμένη Φιλμογραφία
*Αντίο φίλε σε σκηνοθεσία Ζαν Ερνάν, 1968
*Η Μέρα του Τσακαλιού σε σκηνοθεσία Φρεντ Τσίνεμαν, 1973
## Παραπομπές

## Εξωτερικοί σύνδεσμοι
* Η 

Κατηγορία:Γαλλίδες ηθοποιοί κινηματογράφου
Κατηγορία:Αυτόχειρες καλλιτέχνες
Βρντι

Το **Βρντι** (κυριλλικά: ) είναι χωριό της Βοσνίας και Ερζεγοβίνης. Ευρίσκεται εντός του εδάφους της Πόλεως του Μόσταρ, εντός του Καντονιού της Ερζεγοβίνης-Νέρετβα και εντός της Ομοσπονδίας της Βοσνίας και Ερζεγοβίνης. Σύμφωνα με τα αποτελέσματα της απογραφής του 2013, αριθμούσε  κατοίκους.

## Γεωγραφία

Το χωριό βρίσκεται πλησίον της δεξιάς όχθης του ποταμού Νέρετβα.

## Ιστορία

## Δημογραφία
### Ιστορική εξέλιξη του πληθυσμού





### Κατανομή του πληθυσμού ανά εθνότητα (1991)

## Δείτε επίσης
* Πόλεις της Βοσνίας και Ερζεγοβίνης
* Δήμοι της Βοσνίας και Ερζεγοβίνης

## Παραπομπές


## Εξωτερικοί Σύνδεσμοι
* 

Κατηγορία:Οικισμοί του Μόσταρ
Κατηγορία:Οικισμοί του Μόσταρ με κροατική πληθυσμιακή πλειοψηφία
Στρατόνικoς ο Αθηναίος

Ο **Στρατόνικος** ο Αθηναίος (έζησε τον 4ο αιώνα π.Χ.) ήταν διακεκριμένος μουσικός της εποχής του Μεγάλου Αλεξάνδρου (336&#x2013;323 π.Χ.), από τον οποίο σχεδόν τίποτα δεν έχει καταγραφεί, εκτός από την απότομη και πνευματώδη επίπληξη που είχε δώσει στον Φιλώτα, όταν ο τελευταίος καυχιόταν για μία νίκη που είχε κερδίσει επί του Τιμόθεου του Μιλήσιου. Ο χαρακτήρας του αποκαλύπτεται επίσης από ένα άλλο ανέκδοτο:  Λέγεται ότι ο Νικοκλής, βασιλιάς της Κύπρου, τον σκότωσε για μερικά σατιρικά κομμάτια που είχε συνθέσει για τους γιους του. 

## Παραπομπές
* Σμιθ, Ουίλιαμ. *[[Λεξικό της ελληνικής και ρωμαϊκής βιογραφίας και μυθολογίας|Λεξικό της Ελληνικής και Ρωμαϊκής Βιογραφίας και Μυθολογίας]]*, «Στρατόνικος», Βοστώνη, (1867) 

## Σημειώσεις

Κατηγορία:Αρχαίοι Έλληνες μουσικοί
Πανελλήνιο Πρωτάθλημα Παίδων Καλαθοσφαίρισης 2018-2019

Το **Πανελλήνιο Πρωτάθλημα Παίδων Καλαθοσφαίρισης της περιόδου 2018-19** αποτέλεσε την 46η διοργάνωση από τη δημιουργία του θεσμού. Διοργανώτρια αρχή ήταν η Ελληνική Ομοσπονδία Καλαθοσφαίρισης. Έλαβε χώρα από τις 22 έως τις 26 Ιουνίου 2019 στο Κλειστό Γυμναστήριο του Μετσόβου. Τον τίτλο του Πρωταθλητή Ελλάδος για την περίοδο αυτό κατέκτησε ο Προμηθέας Πατρών για πρώτη φορά στην ιστορία του.


## Πρόγραμμα και Αποτελέσματα

## Τελική βαθμολογία






## Συνθέσεις ομάδων
Οι συνθέσεις των ομάδων που συμμετείχαν στο τουρνουά είναι οι ακόλουθες:

## Διακρίσεις
Κατόπιν ψηφοφορίας απονεμήθηκαν οι ακόλουθες διακρίσεις:

## Παραπομπές


## Εξωτερικοί σύνδεσμοι

* Πανελλήνιο Πρωτάθλημα Παίδων 2019, επίσημο φυλλάδιο στον επίσημο ιστότοπο της Ελληνικής Ομοσπονδίας Καλαθοσφαίρισης. 
* Πανελλήνιο Πρωτάθλημα Παίδων 2019, στατιστικά στον επίσημο ιστότοπο της Ελληνικής Ομοσπονδίας Καλαθοσφαίρισης.



2018 2019
Πανελληνιο Παιδων
Κατηγορία:Αθλητισμός στα Ιωάννινα
Φιλώτας (μουσικός)

Ο **Φιλώτας** (έζησε τον 5ο αιώνα π.Χ.) ήταν αρχαίος Έλληνας διθυραμβικός ποιητής και μουσικός και μαθητής του Φιλόξενου του Κυθήριου. Θεωρείται μόνο άξιος αναφοράς, καθώς είχε κερδίσει κάποτε μία νίκη επί του σπουδαίου σύγχρονου Τιμόθεου του Μιλήσιου.

## Παραπομπές

* Σμιθ, Ουίλιαμ. *[[Λεξικό της ελληνικής και ρωμαϊκής βιογραφίας και μυθολογίας|Λεξικό της Ελληνικής και Ρωμαϊκής Βιογραφίας και Μυθολογίας]]*, "Φιλώτας", Βοστώνη, (1867)

Κατηγορία:Αρχαίοι Αθηναίοι
Κατηγορία:Αρχαίοι Έλληνες μουσικοί
Κατηγορία:Διθυραμβικοί ποιητές
Κωνσταντίνος Τσιροπινάς

Ο **Κωνσταντίνος Τσιροπινάς** ήταν Έλληνας πολιτικός, βιομήχανος και εφοπλιστής.

## Βιογραφικά στοιχεία

Γεννήθηκε στην Ερμούπολη και ήταν γιος του χιώτη Αντωνίου Τσιροπινά. Υπήρξε βιομήχανος, ιδιοκτήτης του Νεωρίου, πρόεδρος των Συριανών ακτοπλοϊκών εταιρειών και ιδιοκτήτης τραπεζικού οίκου. 

Ασχολήθηκε με την πολιτική διατελώντας δήμαρχος Ερμούπολης την περίοδο 1887 - 1895. Εξελέγη πρώτη φορά βουλευτής Σύρου στις εκλογές του 1902 και επανεξελέγη βουλευτής Κυκλάδων στις εκλογές του Αυγούστου 1910.

Παντρεύτηκε την Καλλιόπη Σαλούστρου, κόρη του βιομήχανου Σαλούστρου, με την οποία είχαν αποκτήσει τέσσερα παιδιά μεταξύ των οποίων τον Αντώνιο, τον Εμμανουήλ και την Μαρία, σύζυγο Εμμανουήλ Λαδόπουλου.

## Παραπομπές


Κατηγορία:Βουλευτές Κυκλάδων
Κατηγορία:Βουλευτές Σύρου
Κατηγορία:Έλληνες εφοπλιστές
Κατηγορία:Δήμαρχοι Ερμουπόλεως
Χρήστος Βοσκόπουλος

Ο **Χρήστος Βοσκόπουλος** είναι Έλληνας πολιτικός, αρχιτέκτονας και πρώην δήμαρχος της Καισαριανής (2019-2023)

## Βιογραφία
Γεννήθηκε το 1962 στην Καισαριανή. Σπούδασε αρχιτέκτονας μηχανικός στο Εθνικό Μετσόβιο Πολυτεχνείο ενώ συμμετείχε στα πολιτικά δρώμενα στον χώρο της αριστεράς στο μαθητικό και φοιτητικό κίνημα. Έβαλε υποψηφιότητα ως δήμαρχος Καισαριανής για πρώτη φορά στις αυτοδιοικητικές εκλογές του 2010, ως ανεξάρτητος, με την παράταξη «Καισαριανή Τώρα Ανάπτυξη Προοπτική» και κατετάγη πέμπτος με ποσοστό 7,17% και μία έδρα. Στις αυτοδιοικητικές εκλογές του 2014 έβαλε εκ νέου υποψηφιότητα με την προαναφερόμενη παράταξη και κατετάγη τέταρτος με ποσοστό 13,63% και δύο έδρες.. Την πρώτη Κυριακή των αυτοδιοικητικών εκλογών του 2019 (26 Μαΐου) κατέλαβε τη δεύτερη θέση με ποσοστό 28,62% και 8 έδρες. Τη δεύτερη Κυριακή (2 Ιουνίου) με αντίπαλο τον Ηλία Σταμέλο εξελέγη δήμαρχος με ποσοστό 52,83%. Στις εκλογές του Οκτωβρίου 2023, παρά τη διεύρυνση της ομάδας του, ηττήθηκε στο β’ γύρο από τον Ηλία Σταμέλο δίνοντας του και πάλι την δημαρχία της Καισαριανής.

## Πολιτικό πρόγραμμα
Σε συνέντευξη του στο δημοτικό ραδιόφωνο Ηρακλείου Αττικής έθεσε ως βασική του προτεραιότητα την επίλυση των προβλημάτων της καθαριότητας και του κυκλοφοριακού τονίζοντας ότι για την επίλυση του δεύτερου θα ενισχύσει τη Δημοτική συγκοινωνία και τους δημοτικούς χώρους στάθμευσης.

## Παραπομπές


Κατηγορία:Δήμαρχοι ελληνικών πόλεων
Σαρακήνα Γρεβενών

*Για συνώνυμους οικισμούς στην Ελλάδα δείτε το λήμμα: [[Σαρακήνα (αποσαφήνιση)]]*

Η **Σαρακήνα** είναι ορεινό χωριό της περιφερειακής ενότητας Γρεβενών σε υψόμετρο 750 μέτρα.

## Γεωγραφία - Ιστορία
Η Σαρακήνα βρίσκεται προς στα ανατολικά όρια με την περιφερειακή ενότητα Κοζάνης και στην περιοχή των Βεντζίων. Απέχει 29 χλμ. Α.-ΝΑ. από τα Γρεβενά και 28,5 χλμ. ΒΔ. από τη Δεσκάτη. Νότια του χωριού περνάει ο χείμαρρος Γκιώνης που καταλήγει νοτιότερα στον ποταμό Αλιάκμονα. Σύμφωνα με την τοπική παράδοση το χωριό βρισκόταν πάντα στην ίδια τοποθεσία και είχε το ίδιο όνομα. Την περίοδο της τουρκοκρατίας ήταν κεφαλοχώρι, είχε στενή σχέση με την Ιερά Μονή Ζαβόρδας, από την οποία απέχει 25 χλμ. βορειοδυτικά και σε αυτό έμεινε για μεγάλο διάστημα ο Όσιος Νικάνορας. Πολλοί κάτοικοί του δούλεψαν για λογαριασμό της Μονής Ζάβορδας, όπου και προστατεύονταν από τους Τούρκους. Στον Κώδικα της Ζάβορδας αναφέρονται πολλοί κάτοικοί της ως αφιερωτές  της Ιεράς Μονής Αγίου Νικάνορος ή Ζάβορδας τόσο την περίοδο 1534 έως 1692 (Α΄ Γραφή) όσο και 1692 και μετά (Β΄Γραφή).

Η Σαρακήνα είναι ο τόπος καταγωγής του δάσκαλου - λαογράφου Κώστα Καραπατάκη (1906 - 2000).

## Αξιοθέατα
Η τρίκλιτη θολωτή βασιλική εκκλησία του Αγίου Νικολάου έχει χαρακτηριστεί από το 1995 ως *"μνημείο χρήζον ειδικής κρατικής προστασίας. Πρόκειται για ενοριακό ναό μεγάλων διαστάσεων, στον τύπο της θολωτής βασιλικής, που κτίστηκε το 1858. Eσωτερικά το μνημείο είναι κατάγραφο με τοιχογραφίες που χρονολογούνται στο δεύτερο μισό του 19ου αι."*.

## Διοικητικά
Το χωριό αναφέρεται επίσημα 1918 στο ΦΕΚ 260Α - 31/12/1918 με το όνομα *Σαρακίνα* να ορίζεται έδρα τη ομώνυμης κοινότητας που ανήκε στο νομό Κοζάνης. Το όνομα διορθώνεται σε Σαρακήνα το 1940 και το 1964 με το ΦΕΚ 185Α - 30/10/1964 αποσπάται στο νομό Γρεβενών. Το χωριό σύμφωνα με το σχέδιο Καλλικράτης, μαζί με το Νεοχώρι και το Δίπορο αποτελούν την τοπική κοινότητα Σαρακήνας που ανήκει στη δημοτική ενότητα Βεντζίου του Δήμου Γρεβενών και σύμφωνα με την απογραφή 2011ως κοινότητα έχει πληθυσμό 378 κατοίκους, ενώ ως οικισμός 177.

## Εξωτερικοί σύνδεσμοι
*Ναός Αγίου Νικολάου Σαρακήνας  από τον ιστότοπο Οδυσσεύς του Υπουργείου Πολιτισμού 

## Παραπομπές


Κατηγορία:Δήμος Γρεβενών
Σαρακήνα
Σαρακήνα (αποσαφήνιση)

Με την ονομασία **Σαρακήνα** υπάρχουν οι παρακάτω οικισμοί της Ελλάδας:

*Σαρακήνα Γρεβενών
*Σαρακήνα Θεσσαλονίκης
*Σαρακήνα Τρικάλων
*Σαρακήνα Χανίων

## Δείτε επίσης
*Σαρακίνα Μεσσηνίας

Σαρακήνα
Σαρακήνα
Μία Μπλίχφελντ

Η **Μία Μπλίχφελντ** (γεν. 19 Αυγούστου 1997) είναι Δανέζα αθλήτρια της αντιπτέρισης. Συμμετείχε στον τελικό του μονού γυναικών στους Ευρωπαϊκούς Αγώνες 2019.

## Επιτυχίες

### Ευρωπαϊκοί Αγώνες
*Μονό γυναικών*

## Παραπομπές

## Εξωτερικοί σύνδεσμοι

* Η 

Κατηγορία:Δανοί αθλητές της αντιπτέρισης
Αντώνιος Τσιροπινάς

Ο **Αντώνιος Τσιροπινάς** ήταν Έλληνας πολιτικός.

## Βιογραφικά στοιχεία

Γεννήθηκε στη Σύρο και ήταν γιος του Κωνσταντίνου Τσιροπινά. Αδέλφια του ήταν ο Εμμανουήλ Τσιροπινάς και η Μαρία Τσιροπινά, σύζυγος του Εμμανουήλ Λαδόπουλου. Κληρονόμησε τις οικογενειακές επιχειρήσεις μεταξύ των οποίων και το βυρσοδεψείο Σαλούστρου - Τσιροπινά, το κτίριο του οποίου δώρισε στον δήμο Ερμούπολης. Τον επόμενο χρόνο δώρισε στον δήμο Ερμούπολης την νεοκλασσική οικία της οικογένειας.

Στις εκλογές του Δεκεμβρίου 1915 εξελέγη βουλευτής Κυκλάδων.

## Παραπομπές


Κατηγορία:Βουλευτές Κυκλάδων
Μίσα Ζίλμπερμαν

Ο **Μίσα Ζίλμπερμαν** (εβραϊκά: מישה זילברמן, γεν. 30 Ιανουαρίου 1989) είναι Ισραηλινός αθλητής της αντιπτέρισης. Συμμετείχε για το Ισραήλ στους Ολυμπιακούς Αγώνες 2012 και 2016, καθώς και στους Ευρωπαϊκούς Αγώνες 2015 αλλά και του 2019, όπου κέρδισε ένα χάλκινο μετάλλιο.

## Βιογραφία
Γεννημένος στη Μόσχα της πρώην Σοβιετικής Ένωσης από πατέρα Ρωσο-εβράιο και μητέρα Λευκορωσίδα. Η οικογένειά του μετανάστευσε πίσω στο Ισραήλ λόγω του αλίγια. 

Και οι δύο του γονείς προέρχονται από αθλητικό παρασκήνιο. Ο πατέρας του, Μάικλ, ήταν μέλος της Σοβιετικής ομάδας ενόργανης γυμναστικής, αλλά αποσύρθηκε λόγω σοβαρού τραυματισμού. Η μητέρα του, Σβετλάνα, αγωνίζεται ακόμη στην αντιπτέριση με το Ισραήλ πια. Συμμετέχει στο διπλό μικτό με τον Μίσα.

## Επιτυχίες

### Ευρωπαϊκοί Αγώνες

## Παραπομπές

Κατηγορία:Ισραηλινοί αθλητές
Κατηγορία:Αθλητές της αντιπτέρισης
Ζέλιουσα (Μόσταρ)

Η **Ζέλιουσα** (σερβικά κυριλλικά: ) είναι χωριό της Βοσνία και Ερζεγοβίνη. Ευρίσκεται εντός του εδάφους της Πόλεως του Μόσταρ, εντός του Καντονιού της Ερζεγοβίνης-Νέρετβα και εντός της Ομοσπονδίας της Βοσνίας και Ερζεγοβίνης. Σύμφωνα με τα αποτελέσματα της απογραφής του 2013, αριθμούσε  κατοίκους.

## Γεωγραφία

## Ιστορία

## Δημογραφία
### Ιστορική εξέλιξη του πληθυσμού





### Κατανομή του πληθυσμού ανά εθνότητα (1991)

## Δείτε επίσης
* Πόλεις της Βοσνίας και Ερζεγοβίνης
* Δήμοι της Βοσνίας και Ερζεγοβίνης

## Παραπομπές


## Εξωτερικοί Σύνδεσμοι
* 

Κατηγορία:Οικισμοί του Μόσταρ
Κατηγορία:Οικισμοί του Μόσταρ με σερβική πληθυσμιακή πλειοψηφία
Γλώσσα Χίντκο

Η **Χίντκο** (ہندکو) είναι όρος που καλύπτει διάφορες δυτικές παντζαμπικές διαλέκτους (Λάχντα). Ομιλούνται από διάφορους λαούς σε ασυνεχείς περιοχές στα κρατίδια Χάιμπερ Παχτούνχβα και Παντζάμπ του Πακιστάν. 

Σήμερα υπάρχει ένα αυξανόμενο γλωσσικό κίνημα και στις τελευταίες δεκαετίες ορισμένοι λόγιοι που ομιλούν τα Χίντκο προωθούν την γλώσσα ως ξεχωριστή γλώσσα. Επίσης υπάρχει μια λογοτεχνική γλώσσα (Πεσαβάρι), βασισμένο στη ποικιλία που ομιλείται στο Πεσαβάρ και τα περίχωρά του. 

Υπάρχει μια διαφωνία για την σωστή ετυμολογία του όρου Χίντκο, ωστόσο είναι γενικά αποδεκτό ότι ο όρος αναφέρεται στις βορειοδυτικές Ινδοάριες γλώσσες του Πακιστάν, σε αντίθεση με τα Πάστο που είναι ιρανική γλώσσα. Τα Χίντκο είναι αμοιβαία κατανοητά με τα Παντζάμπι και τα Σαραΐκι. Οι διαφορές με τα Παντζάμπι είναι κυρίως στη μορφολογία και στη προφορά, όχι στο συντακτικό. 

Η γλώσσα είναι γνωστή και ως Χίντκι.

Κατηγορία:Ινδοάριες γλώσσες
Κρατικό Πανεπιστήμιο της Μαριούπολης

Το **Κρατικό Πανεπιστήμιο της Μαριούπολης** (ουκρανικά: Маріупольський державний університет) είναι πανεπιστήμιο στην Μαριούπολη της Ουκρανίας.

## Ιστορία
Το Σεπτέμβριο του 1991, με πρωτοβουλία του Ελληνικού Συνδέσμου Μαριούπολης και του Πανεπιστημίου του Ντονέτσκ και με τη βοήθεια του Δημαρχείου της Μαριούπολης, ιδρύθηκε το Κολλέγιο Ανθρωπιστικών Σπουδών Μαριούπολης, ως μέλος του κρατικού Πανεπιστημίου του Ντονέτσκ.

## Παραπομπές


## Εξωτερικοί σύνδεσμοι

* Επίσημος ιστότοπος

Μαριουπολη
Κατηγορία:Μαριούπολη
Στήλη του Ηλιόδωρου

Η **Στήλη του Ηλιόδωρου** είναι μια πέτρινη στήλη που κατασκευάστηκε γύρω στο 113 π.Χ, στη Βιντίσα, από τον Ηλιόδωρο, τον πρεσβευτή του Ινδοέλληνα βασιλιά Αντιαλκίδα της Ινδίας, στην αυλή του Shunga βασιλιά Bhagabhadra. Είναι τοποθετημένο μπροστά στο ναό του θεού Βασουντέβα, στον οποίο είναι αφιερωμένο. Σύμφωνα με τον ιστορικό Rawlinson, οι ντόπιοι το ονόμαζαν Khamba Baba ή Khambaba.

## Παραπομπές


## Εξωτερικοί σύνδεσμοι
* 

Κατηγορία:Κτίρια και κατασκευές στη Ρώμη
Λείψι Γρεβενών

Το **Λείψι** (επίσημα *Λείψιον*) είναι ορεινό χωριό της περιφερειακής ενότητας Γρεβενών σε υψόμετρο 830 μέτρα.

## Γεωγραφικά - ιστορικά στοιχεία
Το χωριό Λείψι βρίσκεται προς στα βόρεια όρια με την περιφερειακή ενότητα Κοζάνης και απέχει 19 χλμ. βορειοδυτικά από τα Γρεβενά. Σύμφωνα με την τοπική παράδοση, το χωριό δημιουργήθηκε από κτηνοτρόφους και την περίοδο της τουρκοκρατίας ήταν τσιφλίκι Τούρκου μπέη. Απελευθερώθηκε το 1912 και το 1936 και έγινε διανομή των κτημάτων στους κατοίκους. Το 1918, όπως αναφέρεται στο ΦΕΚ 260Α - 31/12/1918 το Λειψί επίσημα προσαρτάται στην τότε κοινότητα Βαντσικού (Κυδωνιών). Σύμφωνα με το σχέδιο Καλλικράτης, μαζί με τις Κυδωνιές αποτελούν την τοπική κοινότητα Κυδωνιών, η οποία ανήκει στη δημοτική ενότητα Αγίου Κοσμά του Δήμου Γρεβενών, ενώ σύμφωνα με την απογραφή 2011 έχει πληθυσμό 23 κατοίκους.

## Παραπομπές

 

Κατηγορία:Δήμος Γρεβενών
Λείψι
Μέγαρο Γρεβενών

Το **Μέγαρο** είναι ορεινό χωριό της περιφερειακής ενότητας Γρεβενών σε υψόμετρο 950 μέτρα.

## Γεωγραφικά - ιστορικά στοιχεία
Το Μέγαρο βρίσκεται προς στα βόρεια όρια με την περιφερειακή ενότητα Κοζάνης και απέχει 19 χλμ. Δ.-ΒΔ. από τα Γρεβενά. Το χωριό δυτικά έχει θέα τις πανύψηλες βουνοκορφές της Βόρειας Πίνδου και βόρεια το όρος Βοΐο με τα μικρά και μεγάλα δάση οξιάς και βελανιδιάς. Τα περισσότερα σπίτια του είναι  πετρόκτιστα όπως και η πλατεία με τα παραδοσιακά μαγαζιά. Σύμφωνα με την τοπική παράδοση η αρχική θέση του χωριού ήταν στη τοποθεσία "Νιδρούζι" Στον Κώδικα της Ζάβορδας αναφέρονται κάτοικοί του ως αφιερωτές  της Ιεράς Μονής Αγίου Νικάνορος ή Ζάβορδας τόσο την περίοδο 1534 έως 1692 (Α΄ Γραφή) όσο και 1692 και μετά (Β΄Γραφή).

## Ονομασία - διοικητικά στοιχεία
Το χωριό αναφέρεται ως *Ρατοσίνιστα* το 1918 με το ΦΕΚ 260Α - 31/12/1918 να προσαρτάται έδρα της ομώνυμης κοινότητας. Το 1919 το όνομα του οικισμού διορθώνεται σε *Ραδοσίνιστα* και το 1927 με το ΦΕΚ 18Α - 01/02/1927 διορθώνεται σε Μέγαρο. Σύμφωνα με το σχέδιο Καλλικράτης αποτελεί την τοπική κοινότητα Μεγάρου που ανήκει στη δημοτική ενότητα Αγίου Κοσμά του Δήμου Γρεβενών και σύμφωνα με την απογραφή 2011 έχει πληθυσμό 370 κατοίκους.

Το 2023 εκδόθηκε αυτοβιογραφία του Χρήστου Ι. Τσιμίκα (3 Αυγούστου 1935) που περιγράφει τη ζωή και την πολιτεία γύρω από το Μέγαρο, με ιστορικό κείμενο που περιγράφει γεγονότα που ξεκινούν από το 1864. 

## Παραπομπές

 

Κατηγορία:Δήμος Γρεβενών
Μέγαρο
Μουσείο Φυσικής Ιστορίας Απολιθωμένου Δάσους Λέσβου

Το **Μουσείο Φυσικής Ιστορίας Απολιθωμένου Δάσους Λέσβου** είναι γεωλογικό μουσείο που βρίσκεται στο χωριό Σίγρι, στο νησί της Λέσβου. Ιδρύθηκε το 1994. Είναι κέντρο μελέτης, διαχείρισης και διατήρησης του απολιθωμένου δάσους της Λέσβου, ενώ συμβάλλει στην επιμόρφωση σχετικά με το χώρο. Είναι ιδρυτικό μέλος του Ευρωπαϊκού Δικτύου Γεωπάρκων και είναι μέλος του Παγκοσμίου Δικτύου Γεωπάρκων της Ουνέσκο.

Το 2020, το Μουσείο εντάχθηκε στο Επιχειρησιακό Πρόγραμμα "Βόρειο Αιγαίο 2020-2024", με την υλοποίηση "πράσινων" ενεργειών, με σκοπό την εξοικονόμηση ενέργειας και τη μείωση εκπομπών αερίων του θερμοκηπίου.

## Παραπομπές


## Εξωτερικοί σύνδεσμοι
* 
* 

Κατηγορία:Γεωλογικά μουσεία στην Ελλάδα
Κατηγορία:Μουσεία φυσικής ιστορίας στην Ελλάδα
Δρίνος (αποσαφήνιση)

Το όνομα **Δρίνος** μπορεί να αναφέρεται στους εξής ποταμούς:

*Δρίνος, ποταμός της Βοσνίας-Ερζεγοβίνης και της Σερβίας, παραπόταμος του Σάβου
*Δρίνος (Αλβανία), ποταμός της Βόρειας Μακεδονίας και της Αλβανίας, ο οποίος εκβάλει κοντα στην Σκόδρα
*Δρίνος (Ήπειρος), ποταμός της Ελλάδας και της Αλβανίας, παραπόταμος του Αώου
Πρόεδρος του Λιβάνου

Ο **Πρόεδρος της Δημοκρατίας του Λιβάνου** είναι ο επικεφαλής του κράτους του Λιβάνου. Ο πρόεδρος εκλέγεται από τη Βουλή των Αντιπροσώπων για θητεία έξι ετών. Ο πρόεδρος είναι πάντα Μαρωνίτης Χριστιανός και ηλικίας τουλάχιστον 21 ετών. Την θέση υπηρετεί από τις 9 Ιανουαρίου 2025 ο στρατηγός, Ζοζέφ Αούν, διοικητής των Ενόπλων Δυνάμεων, που εξελέγη μετά από δώδεκα αποτυχημένες προσπάθειες.

## Αρμοδιότητες
Ο Πρόεδρος, όπως περιγράφεται στο Σύνταγμα, είναι αρχηγός των Ενόπλων Δυνάμεων και των σωμάτων ασφαλείας, διορίζει και απολύει τον πρωθυπουργό και την κυβέρνηση, ενώ νομοθετεί πριν τα νομοσχέδια κατατεθούν στο Κοινοβούλιο προς ψήφιση. Επίσης, έχει το δικαίωμα του βέτο σε νομοσχέδια και μπορεί να διαλύσει το κοινοβούλιο. Επιπρόσθετα, μπορεί να εκδώσει "επείγοντες" νόμους με διάταγμα. 

## Εκλογή Προέδρου
### 2022-2023
To 2022 χαρακτηρίστηκε επισκιάστηκε από την μη εκλογή προέδρου. Η θητεία του Μισέλ Αούν έληξε στις 31 Οκτωβρίου 2022. Η 11η απόπειρα εκλογής Προέδρου απέτυχε στις 19 Ιανουαρίου 2023. Ο Μισέλ Μοαβάντ έλαβε 34 ψήφους και 37 βουλευτές ψήφισαν λευκό.

### 2014-16
Το 2014, το 2015 και το μεγαλύτερο μέρος του 2016 χαρακτηρίστηκαν από την αδυναμία εκλογής Προέδρου λόγω μη συμμετοχής μεγάλου αριθμού βουλευτών στην ψηφοφορία. Ο 46ος γύρος από τον Απρίλιο του 2014 έγινε στις 31 Οκτωβρίου 2016 και ο Μισέλ Αούν εξελέγη με 83 ψήφους επί συνόλου 127.

## Κατάλογος

## Παραπομπές



Κατηγορία:Πολιτική του Λιβάνου
Τοξοβολία στους Ευρωπαϊκούς Αγώνες 2019

Η **[[τοξοβολία]]** στους **[[Ευρωπαϊκοί Αγώνες 2019|Ευρωπαϊκούς Αγώνες 2019]]** πραγματοποιήθηκε από τις 21 έως τις 27 Ιουνίου στο Ολυμπιακό Συγκρότημα Αθλημάτων του Μινσκ. Τα αγωνίσματα του ολυμπιακού τόξου προσφέρουν θέσεις πρόκρισης για τους Θερινούς Ολυμπιακούς Αγώνες 2020.

## Πίνακας μεταλλίων

## Σύνοψη μεταλλίων

### Ολυμπιακό τόξο

### Σύνθετο τόξο

## Παραπομπές

Τοξοβολία
Συμμετοχή της Βοσνίας και Ερζεγοβίνης στους Ευρωπαϊκούς Αγώνες 2019

Η **[[Βοσνία και Ερζεγοβίνη]]** συμμετείχε στους **[[Ευρωπαϊκοί Αγώνες 2019|Ευρωπαϊκούς Αγώνες 2019]]** από τις 21 Ιουνίου έως τις 30 Ιουνίου στο Μινσκ της Λευκορωσίας. Θα συμμετέχουν 16 αθλητές σε 6 αθλήματα.

## Μετάλλια

## Παραπομπές

Βοσνία και Ερζεγοβίνη
Κατηγορία:Αθλητισμός στη Βοσνία και Ερζεγοβίνη
Η Καθημερινή (εφημερίδα Κύπρου)

***Η Καθημερινή*** είναι εβδομαδιαία εφημερίδα της Λευκωσίας της Κύπρου. Εκδίδεται κάθε Κυριακή.

## Εξωτερικοί σύνδεσμοι
* Ιστοσελίδα της εφημερίδας

Κατηγορία:Εφημερίδες με τόπο έκδοσης την Κύπρο στην ελληνική γλώσσα
Κατηγορία:Εφημερίδες με τόπο έκδοσης την Κύπρο
Ελπίδες Καρδίτσας

Οι **Ελπίδες Καρδίτσας** (πλήρης ονομασία: *Ακαδημία Ελπίδες Καρδίτσας 1994*) είναι ελληνικός γυναικείος ποδοσφαιρικός σύλλογος, με έδρα την Καρδίτσα της Ελλάδας. Ο σύλλογος είναι ένας από τους λίγους ελληνικούς συλλόγους, μαζί με τους ΠΑΟΚ, Α.Ε. Αίγινας, Καβάλα 86 και Αμαζόνες Δράμας, που έχουν αγωνιστεί στο ΟΥΕΦΑ Τσάμπιονς Λιγκ Γυναικών. 
## Ιστορία
Η ομάδα ιδρύθηκε το 1994. Τερμάτισε στη 2η θέση της Α' Εθνικής Γυναικών τις περιόδους: 2011-12, 2012-13, 2013-14, 2015-16 και 2017-18.

Συμμετείχε για πρώτη φορά στην ιστορία της στο ΟΥΕΦΑ Τσάμπιονς Λιγκ Γυναικών τη σεζόν 2018-19, όπου τερμάτισε στη 2η θέση του έβδομου ομίλου, πίσω από την κοζακική ΜΙΙΚ Κάζιγκουρτ και δεν προκρίθηκε στη νοκ άουτ φάση.

Η παίκτρια της ομάδας Σοφία Κόγγουλη, αναδείχθηκε η κορυφαία σκόρερ της Α' Εθνικής από το 2009 μέχρι το 2016.

## Χρονολόγιο

* 1994: Σύσταση ομάδος
* 1998-1999: Πρώτη επίσημη συμμετοχή στο πρωτάθλημα Β' Εθνικής
* 2008-2009: Πρωταθλήτριες στην Β' Εθνική
* 2009-2010: Πρώτη συμμετοχή στην Α' Εθνική
* 2018-2019: Πρώτη συμμετοχή στο ΟΥΕΦΑ Τσάμπιονς Λιγκ Γυναικών
* 2008-2024: Α' Εθνική

## Παραπομπές


## Εξωτερικοί σύνδεσμοι

* Προφίλ στο uefa.com
* Σελίδα της ομάδας στο facebook
* Σελίδα της ομάδας στο instagram

Κατηγορία:Αθλητικοί σύλλογοι Καρδίτσας
Κατηγορία:Γυναικείες ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1994
Περιφέρεια Αραγκατσότν

Η **περιφέρεια Αραγκατσότν** (Αρμενικά: Արագածոտն, ΔΦΑ: ɑɾɑɡɑt͡sɔtən) είναι μια περιφέρεια της Αρμενίας. Βρίσκεται στο δυτικό τμήμα της χώρας. Πρωτεύουσα και μεγαλύτερη πόλη της περιφέρειας είναι η πόλη Ασταράκ. Σύμφωνα με την εθνική στατιστική υπηρεσία της Αρμενίας ο πληθυσμός της, στην απογραφή του 2011 ήταν 132.925 κάτοικοι.

Η περιφέρεια Αραγκατσότν καταλαμβάνει το βορειοδυτικό τμήμα της Αρμενίας και καλύπτει έκταση 2.756 τ.χλμ, το 9,3% της συνολικής έκτασης της Αρμενίας. Έχει εσωτερικά σύνορα με την περιφέρεια Σιράκ στα βόρεια, την περιφέρεια Λορί στα βορειοανατολικά, την περιφέρεια Κοτάικ στα ανατολικά, την περιφέρεια Αρμαβίρ στα νότια και την πόλη του Ερεβάν στα νοτιοδυτικά. Ο ποταμός Αχουριάν στα δυτικά χωρίζει το Αραγκατσότν από την επαρχία Καρς της Τουρκίας.

## Δείτε επίσης
* Όρος Αραγκάτς

## Παραπομπές


## Εξωτερικοί σύνδεσμοι
* 

Αραγκατσότν
Αγώνας τυριού του Κούπερς Χιλ

Ο **αγώνας τυριού του Κούπερς Χιλ** (αγγλικά: Cooper's Hill Cheese-Rolling and Wake) είναι ένας αγώνας που πραγματοποιείται τη τελευταία Δευτέρα του Μάη (Spring Bank Holiday), στο Κούπερς Χιλ, κοντά στο Γκλούσεστερ, στην Αγγλία.

Στον αγώνα αυτό οι συμμετέχοντες τρέχουν πίσω από ένα κεφάλι τυρί Γκλούσεστερ, βάρους 3 -4 κιλών, που το αφήνουν να κατρακυλήσει σε μια απότομη πλαγιά, στο Κούπερς Χιλ.  Όποιος  περάσει πρώτος τη γραμμή του τερματισμού κερδίζει το τυρί.  Πλήθος κόσμου συγκεντρώνεται δεξιά και αριστερά της πλαγιάς για να παρακολουθήσει τον αγώνα. 

Ο αγώνας αρχικά διεξαγόταν την Ημέρα της Πεντηκοστής (Whit Monday) αλλά τελικά μεταφέρθηκε στη τελευταία Δευτέρα του Μάη. Αναφορικά με την προέλευσή του υπάρχουν δύο εκδοχές: σύμφωνα με την πρώτη ο αγώνας σχετίζεται με τη διατήρηση δικαιωμάτων βόσκησης στην περιοχή ενώ σύμφωνα με τη δεύτερη έχει παγανιστική προέλευση. Ειδικότερα φέρεται να υπήρχε το έθιμο να κατρακυλούν στην πλαγιά του λόφου δεμάτια από φρύγανα, που τα είχαν βάλει φωτιά, μετά το τέλος του χειμώνα. Η πρώτη γραπτή αναφορά στον αγώνα γίνεται το 1826 αν και από τότε ήταν γνωστό ότι ήταν παλαιότερη παράδοση.  

Ο αγώνας παραδοσιακά διεξάγεται από και για τους κατοίκους του χωριού Μπρόκγουερθ του Γκλουσέστερσαϊρ αλλά τα τελευταία χρόνια συμμετέχουν και άτομα από άλλες χώρες. Το 1993 δεκαπέντε άτομα τραυματίστηκαν από τους οποίους οι τέσσερις σοβαρά. Δεκαέξι χρόνια αργότερα ο αγώνας ματαιώθηκε για λόγους ασφαλείας αλλά το 2011 διεξήχθη και πάλι.

## Παραπομπές


Κατηγορία:Πολιτισμός του Ηνωμένου Βασιλείου
Συμμετοχή της Εσθονίας στους Ευρωπαϊκούς Αγώνες 2019

Η **[[Εσθονία]]** συμμετείχε στους **[[Ευρωπαϊκοί Αγώνες 2019|Ευρωπαϊκούς Αγώνες 2019]]** από τις 21 έως τις 30 Ιουνίου 2019 στο Μινσκ της Λευκορωσίας. Συμμετέχουν 68 αθλητές σε 13 αθλήματα.

## Μετάλλια

## Παραπομπές

Εσθονία
Κατηγορία:Αθλητισμός στην Εσθονία
Καμάρα Λέρου

Η **Καμάρα** είναι χωριό στη Λέρο. Διοικητικά ανήκει στον δήμο Λέρου της Περιφερειακής Ενότητας Καλύμνου. Σύμφωνα με την απογραφή του 2011, έχει 646 κατοίκους.

## Πληθυσμός

## Παραπομπές





Κατηγορία:Χωριά της Λέρου
Κατηγορία:Χωριά της περιφερειακής ενότητας Καλύμνου
Δεβόλης

Ο **Ντεβόλ** ή **Δεβόλης** (, , ) είναι ποταμός στη νότια Αλβανία. Είναι ένας από τους πηγαίους ποταμούς του Σεμάν. Έχει μήκος 196 χλμ. και η λεκάνη απορροής του είναι 3.130 χλμ2. Η μέση εκροή του είναι 49,5 μ3/δ. Η πηγή του βρίσκεται στα νοτιοδυτικά του δήμου Ντεβόλ, κοντά στα ελληνικά σύνορα. Ρέει αρχικά βορειοανατολικά, μέσω του Μίρας, στη συνέχεια βόρεια έως τη Βίγλιστα, και βορειοδυτικά μέσω των Πρόγκερ, Πόγιαν (στη Πεδιάδα της Κορυτσάς που ήταν ελώδης μέχρι μετά τον Β΄ Παγκόσμιο Πόλεμο), Μαλίκ, Μογκλίτσα, Κόντοβγιατ, Γκραμς, όπου τα ύδατα του σωρεύονται σε μία μεγάλη λίμνη, και Γκοστίμα, όπου στρέφεται νότια. Συνενώνεται με τον Οσούμ κοντά στην Κούτσοβα, για να σχηματίσει τον Σεμάν. Ο Σεμάν ανοίγεται σε ένα μικρό δέλτα νότια της λιμνοθάλασσας Καραβάστα στην Αδριατική Θάλασσα. 

Αρκετές εγκαταστάσεις υδροηλεκτρικής ενέργειας σχεδιάζονται ή βρίσκονται υπό κατασκευή στον ποταμό Ντεβόλ. Η αλβανική εταιρεία Devoll Hydropower, η οποία ανήκει στην νορβηγική εταιρεία ενέργειας Statkraft, κατασκευάζει δύο εργοστάσια υδροηλεκτρικής ενέργειας κοντά στην Μπάνια και κοντά στη Μογκλίτσα, με συνδυασμένη χωρητικότητα 242 MW. Η απόφαση για το αν θα κατασκευαστεί μια τρίτη μονάδα κοντά στο Κοκέλ, θα ληφθεί όταν ολοκληρωθούν τα πρώτα δύο φράγματα. 

Σε μια απροσδιόριστη τοποθεσία στην κοιλάδα του Ντεβόλ, ο Βοημούνδος Α΄ του Τάραντα και ο βυζαντινός αυτοκράτορας Αλέξιος Α΄ κατέληξαν σε συμφωνία το 1108, μετά την Α΄ Σταυροφορία. Η συνθήκη αυτή πήρε το όνομά της από το βυζαντινό φρούριο του Ντεβόλ. Παρόλο που η συνθήκη δεν εφαρμόστηκε αμέσως, είχε σκοπό να καταστήσει το Πριγκιπάτο της Αντιόχειας υποτελές κράτος της Βυζαντινής Αυτοκρατορίας. 

Κατά τη διάρκεια του 1970, σημαντικές ποσότητες νερού από τον ποταμό μεταφερόταν στη Μικρή Πρέσπα με σκοπό να χρησιμοποιηθούν κατά τη θερινή περίοδο για άρδευση. Λόγω των υψηλής ποσότητας αιωρούμενων σωματιδίων στο νερό του ποταμού, παρατηρήθηκε σημαντική αλλοίωση στην αλβανική πλευρά. Η πρακτική αυτή σταμάτησε πρόσφατα. 

## Δείτε επίσης
* Κατάλογος ποταμών της Αλβανίας 

## Παραπομπές


## Εξωτερικοί σύνδεσμοι
* 

Κατηγορία:Γεωγραφία του Νομού του Μπεράτ
Κατηγορία:Ποταμοί της Αλβανίας
Αργινώντα Καλύμνου

Τα **Αργινώντα** είναι παραθαλάσσιος οικισμός στην Κάλυμνο με υψόμετρο 2 μέτρα, ο οποίος βρίσκεται στα βορειοδυτικά παράλια του νησιού σε απόσταση 15 χλμ. Β. από το λιμάνι της Καλύμνου (Πόθια). Είναι γνωστά για τη βοτσαλωτή παραλία τους με τα γαλαζοπράσινα νερά και τα δέντρα που περιτριγυρίζουν τον ομώνυμο όρμο. Ως οικισμός αναφέρονται επίσημα το 1948 στο ΦΕΚ 248Α - 28/09/1948 να προσαρτάται στο δήμο Καλύμνου. Διοικητικά ανήκει στον δήμο Καλυμνίων της Περιφερειακής Ενότητας Καλύμνου. Σύμφωνα με την απογραφή του 2011, έχει 14 κατοίκους.

## Πληθυσμός

## Εξωτερικοί σύνδεσμοι
* Το ελαιοτριβείο της Γαλατιανής στα Αργινώντα Καλύμνου - 2019

## Παραπομπές




Κατηγορία:Χωριά της Καλύμνου
Κατηγορία:Χωριά της περιφερειακής ενότητας Καλύμνου
Άργος Καλύμνου

Το **Άργος** είναι ημιορεινό χωριό στην Κάλυμνο με υψόμετρο 174 μέτρα.

## Γεωγραφία-ιστορία
Το Άργος βρίσκεται στα νοτιοδυτικά παράλια του νησιού σε απόσταση 5 χλμ. δυτικά από το λιμάνι της Καλύμνου (Πόθια) και σε οροπέδιο, νότια του αεροδρομίου Καλύμνου. Σύμφωνα με μια άποψη, Η ονομασία προέρχεται από τους Αργείους όταν αυτοί έμειναν στο νησί μετά τον γυρισμό τους από τον Τρωικό Πόλεμο (Διόδωρος Σικελιώτης) ενώ με άλλη, από τον εποικισμό των Δωριέων του 11ου – 9ου αιω. π.Χ. στην Κρήτη και νοτιοανατολικό Αιγαίο (Ηρόδοτος). Οι κάτοικοι του ασχολούνται με την κτηνοτροφία και τη γεωργία. Κάθε καλοκαίρι, τον Ιούλιο, διοργανώνουν τα "Καλιδωνάκια" και γιορτή τσαμπούνας. Τα βυζαντινά εκκλησάκια των Αγίων Δώδεκα Αποστόλων και της Κυρά Παναγιάς έχουν χαρακτηριστεί ιστορικά διατηρητέα μνημεία.

Διοικητικά ανήκει στον δήμο Καλυμνίων της Περιφερειακής Ενότητας Καλύμνου και σύμφωνα με την απογραφή του 2011, έχει 277 κατοίκους. Ως οικισμός αναφέρεται επίσημα το 1948 στο ΦΕΚ 248Α - 28/09/1948 να προσαρτάται στο δήμο Καλύμνου.

## Πληθυσμός

## Παραπομπές





Κατηγορία:Χωριά της Καλύμνου
Κατηγορία:Χωριά της περιφερειακής ενότητας Καλύμνου
Ραούλ Μουστ

Ο **Ραούλ Μουστ** (γεν. 9 Νοεμβρίου 1987) είναι Εσθονός αθλητής της αντιπτέρισης. Εκπροσώπησε την Εσθονία στους Θερινούς Ολυμπιακούς Αγώνες 2008, 2012 και 2016 στο μονό ανδρών. Έχει στη συλλογή του το χάλκινο μετάλλιο στο μονό ανδρών στους Ευρωπαϊκούς Αγώνες 2019.

## Επιτυχίες

### Ευρωπαϊκοί Αγώνες
*Μονό ανδρών*

## Παραπομπές

## Εξωτερικοί σύνδεσμοι

* 
* Ο 

Κατηγορία:Εσθονοί αθλητές της αντιπτέρισης
Ασφενδιού Κω

Το **Ασφενδιού** είναι οικισμός στην Κω. Διοικητικά ανήκει στον δήμο Κω της Περιφερειακής Ενότητας Κω. Σύμφωνα με την απογραφή του 2011, έχει 84 κατοίκους.

Βρίσκεται 14 χιλιόμετρα νοτιοδυτικά της πόλης της Κω στις πλαγιές του όρους Δίκαιο μέσα σε ένα περιβάλλον με πλούσια βλάστηση από ελιές, κυπαρίσσια, πεύκα κλπ. Κατοικείται από 100 περίπου μόνιμους κατοίκους, κύριες δραστηριότητες των οποίων είναι η αμπελοκαλλιέργεια και η ελαιοπαραγωγή.

Σύμφωνα με την ιστορία το παλιό χωριό άκμασε τα χρόνια 1850-1940. Στην απογραφή του 1951, οι κάτοικοί του έφταναν τους 2.800, αλλά την επόμενη δεκαετία εγκαταλείφθηκε μαζικά, λόγω μετανάστευσης προς Γερμανία, Αυστραλία, Καναδά και ΗΠΑ. Κατά συνέπεια, μειώνεται η γεωργία και η τουριστική ανάπτυξη παράλληλα. Στις επόμενες δεκαετίες, παρατηρείται μικρή πληθυσμιακή ανάπτυξη των πεδινών γειτονικών οικισμών, π.χ. το Ζηπάρι, η οποία προκύπτει από τον επαναπατρισμό των μεταναστών και τη μετακίνηση των ντόπιων κατοίκων από τα πιο ορεινά μέρη.

Είναι μεγάλης αρχιτεκτονικής σημασίας, καθώς διατηρεί τον ιστορικό νεοελληνικό του χαρακτήρα, καθώς πολλά από τα χωριά του νησιού έχουν χάσει τον παραδοσιακό τους χαρακτήρα, ενώ η Χώρα του νησιού έχει επηρεαστεί από ιταλικά στοιχεία. Το ιδιαίτερο χαρακτηριστικό του είναι οι πολυάριθμοι «Πύργοι», που είναι χτισμένοι σαν φρούρια. Το 1983 κηρύχθηκε από το Υπουργείο Πολιτισμού προστατευόμενος Οικισμός.

Το χωριό χωρίζεται σε δυο γειτονιές, την Ευαγγελίστρια ή Πέρα Γειτονιά και τον Ασώματο. Η εκκλησία των Ασωμάτων Ταξιαρχών χρονολογείται από τον 11ο αιώνα, ενώ σώζονται και ερείπια παλαιοχριστιανικής βασιλικής του Αγίου Παύλου.

Στην ευρύτερη περιοχή του Ασφενδιού τοποθετείται ο αρχαίος Δήμος των Φυξιωτών, όπως μαρτυρούν επιγραφές που βρέθηκαν στην περιοχή. 

## Πληθυσμός

## Παραπομπές





## Πηγές
*Περισσότερες Πληροφορίες για το Ασφενδιού
*
*Ασφενδιού

Κατηγορία:Χωριά της Κω
Κατηγορία:Χωριά της περιφερειακής ενότητας Κω